Bendrojo skyriaus 2019 metų veiklos ataskaita 

Kartu su pareigybių aprašymuose nurodytomis funkcijomis Bendrojo skyriaus darbuotojai 2019 m.atliko šiuos svarbesnius darbus:


1. Parengė 2019 m. Kultūros paveldo centro (toliau – KPC) struktūros grafinio vaizdo projektus bei pareigybių sąrašą ir suderino su Kultūros paveldo departamentu prie Kultūros ministerijos (toliau – KPD).


2  Kartu su kitais KPC specialistais parengė 7 atsiliepimus Vilniaus administraciniam teismui, 1 atsiliepimą Vilniaus apygardos teismui. Per 2019 m. baigtos 3 administracinės bylos ir 1 civilinė byla. Skyriaus darbuotojai kartu su Lietuvos nacionaline Martyno Mažvydo biblioteka  įgyvendina projektą "Visuomenės poreikius atitinkančios virtualios kultūrinės erdvės vystymas". Taip pat kartu su „MB „Kultūros ir dizaino projektai“ bendradarbiavo organizuojant parodą „Heritas, pasirašė 2 projekto vykdymo finansavo sutartis su BĮ Lietuvos kultūros taryba ir Vilniaus miesto savivaldybės administracija. Dalyvauja paraiškos pagal 2014-2021 m. Europos ekonominės erdvės finansinio mechanizmo programą „Kultūra“ rengime.

3. Kartu su kitais padalinių vadovais parengė dokumentų projektus dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2019 m. darbo krūvių. Parengė KPC vairuotojų – tiekėjų 2019 m.  darbo krūvių, KPC tarnybinių lengvųjų automobilių kuro normų nustatymo, KPC automobilių ridos limito nustatymo, KPC automobilių naudojimosi be vairuotojų įsakymo projektą.

4. Kartu su kitais padalinių vadovais organizavo bei dalyvavo KPC darbuotojų 2018 m. veiklos vertinime bei dalyvavo rengiant naujas einamų metų darbų užduotis. Parengė darbuotojų 2019 m. kasmetinių atostogų grafiką, rengė įsakymų projektus dėl grafiko keitimo. 

5. Parengė KPC 2019 m. numatomų pirkti prekių, paslaugų ir darbų planą, įvykdė 179 mažos vertės viešuosius pirkimus, sudarė 24 ilgalaikes sutartis. Dalyvavo 5 viešuosiuose pirkimuose kaip paslaugų tiekėjas.
6. Suarchyvavo 2017 metų Specialiosios veiklos ir veiklos organizavimo 27 bylas. Parengė 2017 metų nuolatinio ir ilgo saugojimo bylų aprašus. Parengė 2020 metų KPC dokumentacijos planą bei suderino su Valstybės naujuoju archyvu, suvedė į AES sistemą. Pagal KPD patvirtintą direktoriaus 2018-08-06 įsakymą Nr. Į-246 „Dėl Kultūros paveldo departamento prie Kultūros ministerijos direktoriaus 2011 m. liepos 11 d. įsakymo Nr. Į-230 „Dėl nekilnojamojo kultūros paveldo vertinimo tarybos akto formos pildymo aprašo patvirtinimo“ suarchyvavo 2018 m. 46 bylas, 2019 m. 70 bylų. Siuntė dokumentus į KPD, taip pat registruotais laiškais siuntė TRP planus į KPD teritorinius padalinius. Skenavo, kopijavo dokumentus, aktus, nuotraukas, planus. Pagal 2019-03-15 TP-25 prašymą, papildomai buvo skenuojama Fondo Nr. 4 A apyrašo planai, t. y. „Miestų, buvusių dvarų ir polivarkų inventorizacija“ 1991 - 2005 m. nuskenuota 150 planų. Nuskenuoti planai buvo patalpinti į KPC serverį. KPC direktoriaus pavedimu skenavo buvusio Architektūros muziejaus eksponatų pirminės apskaitos dokumentus 1971-2006 m. 

 7. Atliko smulkius, skubius KPC inventoriaus, elektros instaliacijos, santechnikos remonto darbus bei priežiūrą ir nesudėtingą tarnybinių automobilių remontą. 188 kartus vežė KPC specialistus į vienos ar kelių dienų  komandiruotes. Atliko KPC dalies patalpų paprastojo remonto darbų įkainių ir lėšų poreikio skaičiavimus, KPC reikalingos orgtechnikos, naujo automobilio lėšų poreikio skaičiavimus 2020 m. ir vykdė susirašinėjimą su KPD. Vykdė reikiamo inventoriaus ir medžiagų pirkimus, jų perdavimą darbuotojams. Organizavo biuro baldų ir kompiuterinės technikos gavimą iš LR Aplinkos ministerijos ir perdavimą darbuotojams.

8. Atliko kompiuterių bei kitos orgtechnikos priežiūros darbus: naujuose kompiuteriuose instaliavo operacines sistemas bei programas, duomenis perkėlė iš senų į naujus kompiuterius, instaliavo naujas „laisvai naudojamų“ (free) programas, atliko kompiuteriuose susikaupusių nereikalingų sistemos sukurtų duomenų valymą, naujų periferinių įrenginių instaliavimą ir paruošimą darbui, serverio duomenų sisteminimą, kaupimą, paruošimą vartotojams, serverio programų konfigūravimą, atnaujinimą. Atliko KPC tinklapio atnaujinimą, darbuotojų el. pašto administravimą. Atliko nesudėtingus kompiuterių remonto darbus. Konsultavo darbuotojus Windows 10, MS Office 2019 ir kitų, darbui reikalingų programų vartojimą. Pildė Duomenų talpyklos NAS nauja informacija.

